సినిమాల్లోనే కాకుండా పలు సామాజిక సేవా కార్యక్రమాల్లో చురుకుగా పాల్గొనే స్టార్ హీరోయిన్ ప్రియాంక చోప్రాను మథర్ థెరిస్సా అవార్డు వరించింది. ఇప్పటికే యూనిసెఫ్ గుడ్విల్ అంబాసిడర్గా చేస్తున్న ఈమె పలు సామాజిక సేవా కార్యక్రమాలు చేస్తున్నందుకు గాను ఈ అవార్డు ఇచ్చారు. అయితే ప్రస్తుతం షూటింగుల్లో ప్రియాంక బిజీ బిజీగా ఉండటంతో ఆమె తల్లి మధు చోప్రా ఈ అవార్డు అందుకున్నారు.ఈ సందర్బంగా మధు చోప్రా మాట్లాడుతూ.." ప్రియాంక లాంటి కూతురిని కనడం నిజంగా నా అదృష్టం. ఆమె తల్లిగా గర్వపడుతున్నా. చిన్నప్పటి నుండే  మథర్ థెరిస్సా అంటే ఇష్టపడే ప్రియాంక ఆమె స్ఫూర్తిగా పలు సేవా కార్యక్రమాలు చేసింది. ఆ అవార్డుకు ప్రియాంక నిజమైన అర్హురాలు" అని అన్నారు. ప్రియాంక ప్రస్తుతం రెండు హాలీవుడ్ సినిమాల్లో, అమెరికా టీవీ సీరియల్ 'క్వాంటికో' లోనూ నటిస్తున్నారు.
cinemallone kakunda palu saamaajika seva kaaryakramaallo churukugaa palgone star heroin priyaanka chopraanu mather therissa avaardu varinchindi. ippatike uniceph gudwill ambasidarga chestunna eeme palu saamaajika seva kaaryakramaalu chestunnanduku gaanu ee avaardu icharu. ayithe prastutam shootingullo priyaanka biji bijiga undatamtho aame talli madhu chopra ee avaardu andukunnaru.ee sandarbangaa madhu chopra maatlaadutuu.." priyaanka lanti koothurini kanadam nijamgaa naa adrushtam. aame talligaa garvapadutunna. chinnappati nunde  mather therissa ante ishtapade priyaanka aame sphuurtigaa palu seva kaaryakramaalu chesindi. aa avaarduku priyaanka nijamaina arhuraalu" ani annaru. priyaanka prastutam rendu halivud cinemallo, america tv seerial 'kwantiko' lonoo natistunnaaru.